410 



260. 



Celeberrimo Professor! 

 DD. M. T. BRUNNICHIO 

 amico sincero 



s. pl. d. 



Gar: Linné 



Tuas e Valle Joachimi gratissimas hodie accepi, et laetor quod 

 jam liceat tuis ssepius frui. 



Gratulor non tantum faustum in patriam reditum, sed maxima 

 gratulor Tibi dignum munus professorium, quod in Te optime 

 contulit Ser. Rex Daniae; nec potuit hoc umquam in digniorem, 

 diligentiorem et doctiorem conferre. Faxit Deus ut diutissime hoc 

 officio fungaris, cum inde multum augmenti reportabit orbis eru- 

 ditus. 



Inclusum dipterum, quod avidissime excepi, proxima species 

 est Culici Equino, distincta tamen; molestet procul dubio Boves, 

 sed quomodo enecet non capio 



D. Scopoli novi et ejus scripta, tam Botanica quam mine)'a- 

 logica; et ex iis vidi quo usque pervenit, novi et Jaquinum, virum 

 vere nobilem et eruditum. 



Avidissime tuam Ichthyologiam videre exopto; certus sum quod 

 D. Gouan nihil de Tuis detrahat, qui Te omnibus numeris longe 

 interiör semper existat. 



Non dum videre contigit Halleri Floram helveticam novam, 

 quam avidissime videre gestio. 



miror quod neque viderim Querii Floram Hispanicam neque 

 eam ab ullo allegatam. 



D. Vandelli non modo ad me misit monographiam suam de 

 Draconis arbore, sed et flores plurimos optime exsiccatos, Habeo 

 €t arborem vivam. Dum Crantzius distinguit haec duo genera, debet 

 primum demonstrare has duas plantas esse diversae speciei, quod 

 non credo; neque umquam erit. 



Ille qui faciem meam e Gypso confecit jussu S. Reginae nostrae, 

 ut in ejus museo parieti affigeretur, nunc Romae degit, et ille sine 

 dubio is est, qui Tibi copiam promisit, quam utut accepero mittam 

 Haffniam^. 



